Document ID: /roh_data/filtered/fineweb-2-filterrobots_roh.jsonl.gz/44752

Plievgia intensiva – surtut en la regiun sur il traject tranter Fuldera en direcziun Livigno – ha procurà ch’il bike-maraton enturn il Parc Naziunal ha cumenzà cun retard. En tut ils 6 lieus da partenza han ins dentant pudì ir a la partenza l’avantmezdi. Il facit dals organisatur: i haja funcziunà bain. I ha dà nagins accidents, era sch’i ha dà differentas bovas sin il traject. Quai ha ditg Claudio Duschletta, il president dal comité d’organisaziun dal bike-maraton.
Il victur è Urs Huber
Gudagnà la cursa roiala da Scuol a Scuol ha Urs Huber dal chantun Argovia – quai per la 6avla giada. Radund 1'300 persunas èn stadas a la partenza dal 21avle bike-maraton.